คืออยากสอบถามว่า แท้งลูกเมื่อ2เดือนที่แล้วคะ มีการขูดมดลูก แล้วเสียเลือดมาก เดือนที่แล้วประจำเดือนมาน้อยมากคะ เปื้อนผ้าอนามัยนิดหน่อยแล้วก้ปวดท้องมากๆคะ ปวดเหมือนตอนแท้งเลยคะ พอมาเดือนนี้ถึงกำหนดที่ประจำเดือนต้องมาแต่ยังไม่มาเลยคะ
สวัสดีค่ะ หากหลังจากแท้ง ได้มีประจำเดือนมาแล้ว โดยมีปริมาณน้อย และในเดือนต่อมา ประจำเดือนขาดหายไป หากที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ ก็ให้รอประจำเดือนไปอีกซักระยะ หากยังคงไม่มา หรือมาแล้ว แต่มีปริมาณที่น้อยมาก และยังปวดท้องน้อยมากอีก อาจเกิดจากการมีพังผืดในมดลูกเกิดขึ้นได้ ซึ่งเป็นผลจากการที่ได้ขูดมดลูกไป นอกจากนี้ อาจเกิดจากการมีมดลูกอักเสบติดเชื้อก็ได้ ดังนั้นในกรณีนี้ ก็ควรไปพบสูติ-นรีแพทย์เพื่อตรวจรักษาค่ะ